section_heading: Obnova
paragraph_text: Cijeli kompleks je bio obnovljen 2011. za potrebe Europskog rukometnog prvenstva koje je sljedeće godine održano u Srbiji. Obnova je stajala oko 2.5 milijuna eura, a obnovljena je unutrašnjost, gdje je dodano oko 500 novih sjedećih mjesta, dodan je klimatizacijski sustav, suvremena rasvjeta i obnovljene su svlačionice. Također su postavljene i nove teleskopske tribine i dva velika i četiri manja semafora.